Public procurement notice: Contract Notice
Published: 2023-06-21
Buyer: Metsähallitus
Country: FI
Contract type: Services
Procedure: Open procedure
CPV classification: 72000000 | 72260000: Software-related services
Submission deadline: 2023-08-18
Award criteria: The most economic tender

Technical requirements: Hankinnan kohteena on Metsähallituksen Luontoon-palveluiden uusi sisällönhallintaratkaisu sekä siihen liittyvä asiantuntijatyö sekä ratkaisun tuki- ja ylläpitopalvelut.
Sisällönhallintaratkaisun avulla hallitaan Metsähallituksen luontoon-verkkopalvelun sekä tulevan Luontoon-mobiilisovelluksen tietoja. Jatkossa järjestelmän käyttöä voidaan tarvittaessa laajentaa myös muiden Metsähallituksen digitaalisten palveluiden sisältöjen hallintaan.
Sisällönhallintaratkaisu toimii Luontoon-palveluiden taustajärjestelmänä, joka tarjoaa sisällöt käyttöön rajapintojen kautta. Merkittävä osuus sisällönhallintajärjestelmällä hallinnoitavasta sisällöstä tuodaan järjestelmään rajapintojen kautta muista Metsähallituksen ja sen yhteistyökumppaneiden järjestelmistä
Hankittavan järjestelmän ja siihen sisältyvän ylläpitopalvelun tavoitteena on hyvä käytettävyys ja käyttäjäystävällisyys sekä riittävä mukautuvuus muuttuviin tarpeisiin.
Hankinta toteutetaan hankintalain (1397/2016) 32 §:n mukaisella avoimella menettelyllä. Hankinta ylittää ennakoidulta arvoltaan EU-kynnysarvon.
Hankintaan kuuluvat sisällönhallintajärjestelmän käyttöönotto sekä tarvittavien sisältötyyppien ja rajapintojen suunnittelu ja toteutus. Lisäksi hankintaan sisältyvät sisällönhallintaratkaisun ylläpito-, operointi-, tuki- ja jatkokehityspalvelut. Toimittajan tulee myös tarjota ratkaisun tarvitsemat alusta- ja palvelinympäristöt sekä järjestelmäkokonaisuuteen mahdollisesti tarvittavat ohjelmistolisenssit ja pilvipalvelut.
Metsähallitukseen olemassa oleva ketterä Luontoon-tiimi vastaa Luontoon-palveluiden edustakerroksen suunnittelusta ja toteutuksesta sekä muista järjestelmistä tuotavien tietojen tuonnista CMS-järjestelmään sen tarjoamia rajapintoja hyödyntäen.
Sisällönhallintajärjestelmään liittyvää kehitystyötä tekevät CMS-toimittajan asiantuntijat tulevat projektin aikana osaksi olemassa olevaa ketterää kehitystiimiä, ja heidän vastuullaan on tarvittavien sisältötyyppien, toiminnallisuuksien ja liittymien toteutus Luontoon-palveluiden toteutuksen aikana.
Hankinnan kohteena olevan sisällönhallintaratkaisun vaatimukset on kuvattu tarjouspyynnön liitteenä 1 olevassa vaatimusmäärittelyssä ja sen liitteissä. Vaatimusmäärittelyssä kuvatut määrittelyt ja suunnitelmat tarkennetaan toteutuksen edellyttämälle tasolle projektin aikana yhdessä valittavan toimittajan kanssa.
Hankittavan sisällönhallintaratkaisun teknistä alustaa ei ole ennen kilpailutusta lyöty lukkoon, ja tarjoajan odotetaan ehdottavan tarjouksessaan Metsähallitukselle soveltuvaa, tarjouspyynnön kriteerit täyttävää järjestelmäkokonaisuutta. Sisällönhallintajärjestelmän osalta tarjoajilta odotetaan ehdotusta tuotepohjaisesta, monipuolisesti rajapintoja hyödyntävästä ohjelmistosta (ns. headless CMS).
Metsähallitus edellyttää hankittavan sisällönhallintajärjestelmäkokonaisuuden tarjoamista SaaS-tyyppisenä palveluna, jossa toimittajakumppani ylläpitää sisällönhallintaratkaisua joko itse hallinnoimassaan palvelinympäristössä tai hyödyntää kolmansien osapuolten tarjoamia pilviympäristöjä.
Hankinnan tarkempi kuvaus tarjouspyynnön liitteestä Luontoon-palvelujen CMS - Hankinnan kuvaus sekä muista tarjouspyynnön mukana olevista asiakirjoista.
Sopimus on määräaikainen 2 vuotta, jonka jälkeen voimassa toistaiseksi. Ks. tarkemmin puitesopimuksen ehdot.
Tällä ilmoituksella on liitteitä/linkkejä osoitteessa https://www.hankintailmoitukset.fi/fi/public/procurement/89832/notice/131245